Željeznice FBIH: Smanjen broj polazaka na relaciji Zenica – Sarajevo

Željeznice FBiH obavještavaju putnike da se do daljnjeg otkazuje saobraćaj lokalnog putničkog voza 2154 koji je saobraćao na relaciji Sarajevo-Zenica sa polaskom iz Sarajeva u 11:02 h i lokalnog putničkog voza 2155 koji je saobraćao na relaciji Zenica-Sarajevo sa polaskom iz Zenice u 11:07 h.

Saobraćaj ovih vozova otkazuje se zbog izvođenja radova na pruzi, odnosno, zbog radova na ugradnji optičkog kabla na pomenutoj dionici.

O ponovnoj uspostavi saobraćaja navedenih vozova, putnici će biti blagovremeno obaviješteni.